|  |
| --- |
| +\*xfs\*pvs\*Akl\*cvA\*xBj\*qkc\*ogw\*lmk\*mhs\*cgg\*pBk\*-+\*yqw\*taC\*jmw\*woB\*ugc\*yla\*icz\*uwD\*zid\*xCc\*zew\*-+\*eDs\*ors\*lyd\*lyd\*lyd\*dAy\*jEc\*wfu\*bkm\*uzc\*zfE\*-+\*ftw\*jDt\*ECc\*kvr\*vvB\*ajb\*vBa\*kdg\*ttn\*jbo\*onA\*-+\*ftA\*tbg\*uaC\*mbE\*vBu\*wcF\*qyC\*yuC\*uwD\*wkF\*uws\*-+\*xjq\*pbs\*jCc\*nsf\*zFl\*lfw\*Aoj\*cdw\*ahw\*bst\*uzq\*- |

|  |
| --- |
|  |
| **REPUBLIKA HRVATSKA** |
| **KRAPINSKO - ZAGORSKA ŽUPANIJA** |
| **OPĆINA KRAPINSKE TOPLICE** |
| **OPĆINSKA NAČELNICA** |

KLASA: 240-01/25-01/11

URBROJ: 2140-18-01-25-1

Krapinske Toplice, 02.10.2025.

Na temelju članka 11. stavka 2. Zakona o pravu na pristup informacijama („Narodne novine“, broj 25/13 i 85/15) i članka 46. Statuta Općine Krapinske Toplice („Službeni glasnik Krapinsko-zagorske županije“, broj 16A/25), Općinska načelnica Općine Krapinske Toplice upućuje

**JAVNI POZIV**

**za savjetovanje sa zainteresiranom javnošću u postupku donošenja Plana djelovanja civilne zaštite za Općinu Krapinske Toplice**

Na temelju članka 17. stavka 3. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22) jedinice lokalne samouprave obvezne su donijeti Plan djelovanja civilne zaštite. Plan se izrađuje na temelju Procjene rizika od velikih nesreća i predstavlja provedbeni dokument kojim se utvrđuju organizacija, postupci i mjere djelovanja u slučaju prirodnih nesreća, tehničko-tehnoloških nesreća, epidemija, ekoloških ugroza i drugih izvanrednih događaja.

Plan djelovanja civilne zaštite Općine Krapinske Toplice određuje nadležnosti, zadaće i način koordinacije stožera civilne zaštite, operativnih snaga, pravnih osoba od interesa za sustav te postrojbi civilne zaštite. Njime se jasno uređuje način aktiviranja i korištenja raspoloživih resursa te postupanje u situacijama koje zahtijevaju organizirano i usklađeno djelovanje. Donošenjem Plana stvaraju se uvjeti za pravovremenu reakciju, učinkovitu koordinaciju svih sudionika i sustavno provođenje mjera zaštite stanovništva, materijalnih dobara i okoliša. Plan predstavlja i podlogu za usklađivanje djelovanja s planovima više razine te osigurava usmjereno korištenje financijskih, tehničkih i ljudskih kapaciteta.

Savjetovanje s javnošću provodi se radi omogućavanja sudjelovanja građana i zainteresiranih dionika u postupku donošenja ovog akta. Na taj se način osigurava transparentnost, pravna usklađenost i veća kvaliteta samog dokumenta, a Općina Krapinske Toplice ispunjava svoju obvezu sustavnog planiranja i organizacije civilne zaštite.

**Ovim putem poziva se zainteresirana javnost – građani, obrtnici, trgovačka društva i druge pravne osobe te svi ostali zainteresirani da dostave svoje prijedloge i mišljenja na prijedlog Plana djelovanja civilne zaštite za Općinu Krapinske Toplice.**

Svoje prijedloge i mišljenja možete dostaviti na popunjenom obrascu koji se daje u prilogu ovom Javnom pozivu i poslati na u njemu navedenu e-mail adresu.

Cilj provođenja savjetovanja s javnošću je upoznavanje javnosti s prijedlogom Plana djelovanja civilne zaštite za Općinu Krapinske Toplice, a radi dobivanja mišljenja, primjedbi i prijedloga i eventualno prihvaćanja zakonitih i stručno utemeljenih mišljenja, primjedbi i prijedloga.

 **Savjetovanje će trajati od 02.10.-01.11.2025.**

Po završetku savjetovanja, svi pristigli doprinosi bit će razmotreni te prihvaćeni ili neprihvaćeni uz obrazloženja koja su sastavni dio Izvješća o savjetovanju s javnošću.

 Izvješće će biti objavljeno na mrežnim stranicama Općine Krapinske Toplice, [www.krapinske-toplice.hr](http://www.krapinske-toplice.hr).

 OPĆINSKA NAČELNICA

 Gordana Jureković